id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms hu nl id id pl id id ms id id ms id ms ms ms id id ms id ms uz ms ms id id ms id id la id ms id ms ms id id id id id id id ms id id ms ms id sv en sv id ms id ms id id id id id de id id ms id ms ms en id en id ms id id id en id id jv ms id id it es id id en id ms ms ms ms ms ms
Tulang Kaki Retak: Pelari Lebih Berisiko? Ketahui Mengenainya
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Selain Larian Dan Sukan Lompat, Ini 9 Faktor Lain Boleh Buat Tulang Kaki Anda Retak!
Ditulis oleh Mohammad Nazri Zulkafli Disemak pada 4 minggu lalu
Disemak secara perubatan oleh Dr. Joseph Tan
Masalah tulang kaki retak garis rambut (hairline fracture) lazim berlaku dalam kalangan atlet terutamanya mereka yang menceburi sukan larian atau lompatan.
Turut dikenali sebagai retak stres, ia adalah keadaan kesihatan yang menyebabkan rekahan kecil atau lebam teruk pada struktur tulang.
Selain daripada atlet, mereka yang menghidap masalah osteoporosis turut berisiko mengalami keadaan ini.
Artikel ini akan memfokuskan kepada maklumat berkenaan dengan masalah tulang retak garis rambut. Teruskan membaca untuk mengetahuinya dengan lebih lanjut.
Simptom tulang kaki retak garis rambut
Lazimnya, retak garis rambut berlaku pada tulang yang mengalami kontak secara kerap dengan permukaan.
Ini bermakna, tulang kaki sangat berisiko mengalami masalah ini memandangkan ia menyerap tekanan ketika anda sedang berlari atau melompat.
Dalam struktur kaki, tulang yang lebih berisiko mengalami keretakan seperti ini adalah tulang metatarsal kedua dan ketiga (jari kaki kedua dan ketiga) bagi kedua-dua belah kaki.
Perkara ini berlaku disebabkan oleh struktur tulang itu sendiri yang nipis. Kawasan tersebut juga lazimnya menjadi titik pusat penyerapan impak ketika anda mengenakan daya terhadap kaki untuk memecut atau melompat.
Selain daripada tulang metatarsal, anda juga boleh mengalami keretakan garis rambut pada:
Tulang navikular, terletak pada bahagian tengah kaki
Simptom utama bagi masalah tulang retak garis rambut adalah rasa sakit yang semakin teruk jika anda tidak berhenti melakukan aktiviti (larian, lompatan dan lain-lain).
Kesakitan yang dialami akan menjadi semakin teruk semasa melakukan aktiviti namun ia beransur reda semasa anda sedang berehat.
Simptom lain yang boleh dialami adalah:
Selain atlet sukan larian dan lompatan, siapa berisiko untuk mendapat masalah ini?
Seperti yang anda sedia maklum, masalah tulang kaki retak sebegini boleh berlaku akibat aktiviti yang berulangan.
Lebih teruk lagi jika durasi dan kekerapan aktiviti tersebut tinggi membuatkan kawasan yang terdedah lebih mudah mendapat masalah retak.
Jika anda beranggapan bahawa mereka yang menceburi sukan larian dan lompatan sahaja berisiko mengalami masalah ini, anda silap.
Berikut merupakan faktor risiko yang turut meningkatkan kebarangkalian anda untuk mendapat masalah tulang retak garis rambut:
Sukan berimpak tinggi seperti bola lisut, tenis, tarian dan gimnastik
Jantina. Atlet wanita lebih berisiko mengalami masalah ini lebih-lebih lagi jika mereka mengalami keadaan yang digelar ‘triad atlet wanita’. Dalam triad tersebut, diet ekstrem dan sukan boleh menyebabkan mereka terdedah kepada kecelaruan pemakanan, disfungsi kitaran haid dan osteoporosis pramatang
Masalah struktur kaki seperti kaki rata, lengkungan kaki tinggi dan sebagainya
Masalah tulang rapuh atau keadaan kesihatan yang mempengaruhi kekuatan tulang
Pernah mengalami retak garis rambut
Masalah kekurangan nutrien yang penting untuk kekuatan tulang seperti vitamin D dan kalsium
Teknik sukan yang tidak betul
Perubahan pada permukaan tempat bersukan
Peralatan atau kelengkapan yang tidak bersesuaian dengan aktiviti sukan
Bagaimana cara untuk merawat tulang retak garis rambut?
Anda boleh mencuba beberapa teknik perubatan awal sebelum berjumpa dengan doktor bagi melegakan kesakitan.
Antara yang paling kerap digunakan adalah metod RICE.
RICE adalah teknik perubatan mudah bagi melegakan kesakitan yang terdiri daripada:
Selain itu, anda juga boleh mengambil ubat tahan sakit seperti ibuprofen dan aspirin.
Bagi mereka yang baru pertama kali hendak menggunakan ubat ini, anda dinasihatkan untuk berjumpa dengan doktor terlebih dahulu.
Ia bagi memastikan tiada kontraindikasi untuk anda menggunakannya bagi mengelakkan kesan sampingan dan tindak balas alergi.
Sekiranya tahap kesakitan tersebut menjadi semakin teruk atau tidak sembuh dengan rehat, anda perlu mendapatkan rawatan daripada doktor.
Bergantung kepada lokasi dan tahap keterukan tulang retak, anda mungkin akan disarankan untuk berjalan menggunakan crutches.
Lazimnya, keretakan tersebut akan mengambil masa 6 hingga 8 minggu untuk sembuh.
Maka anda juga perlu mengubah paten aktiviti sukan sepanjang tempoh rehat.
Dalam kes yang lebih teruk, doktor mungkin akan menyarankan prosedur pembedahan untuk memasang pin atau skru sokongan bagi memaksimumkan proses penyembuhan tulang.
Jika anda mengalami rasa sakit selepas melakukan senaman, langkah bijak adalah untuk berehat seketika.
Sekiranya rasa sakit tersebut hilang, anda boleh memilih untuk meneruskan aktiviti.
Namun jika masih rasa sakit walaupun sudah lama berehat, anda boleh mencuba teknik RICE untuk melegakan kesakitan.
Rujukan kepada doktor untuk pemeriksaan tulang dan sebagainya boleh dibuat jika rasa sakit masih tidak hilang bahkan menjadi bertambah teruk.
Hello Health Group tidak menawarkan nasihat perubatan, diagnosis atau rawatan.
Sport injuries. (https://www.nhs.uk/conditions/sports-injuries/types/). Diakses pada 20 Februari 2021.
Stress fractures. (https://www.mayoclinic.org/diseases-conditions/stress-fractures/symptoms-causes/syc-20354057). Diakses pada 20 Februari 2021.
Stress Fractures of the Foot and Ankle. (https://orthoinfo.aaos.org/en/diseases–conditions/stress-fractures-of-the-foot-and-ankle). Diakses pada 20 Februari 2021.
Hidung Berubah Lebam & Keluar Darah, Hati-Hati Anda Mungkin Alami Tulang Hidung Patah!
Bukan Sahaja Berdiri, Postur Badan Ketika Duduk & Tidur Juga Penting Untuk Tulang!
Ditulis oleh Mohammad Nazri Zulkafli Disemak pada 4 minggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.